Demografi Filipina

Purata kadar pertumbuhan tahunan Filipina pada 2010-2015 adalah 1.72%. Menurut banci 2015, Filipina diduduki 100,981,437 orang. Banci rasmi pertama dijalankan di Filipina pada 1877, mencatatkan seramai 5,567,685 orang. Menurut kiraan rasmi, jumlah penduduk Filipina mencecah 100 juta pada waktu tengah malam 27 Julai 2014, menjadikan ini negara ke-12 yang mencapai bilangan ini.

Dianggarkan bahawa separuh daripada penduduk tinggal di pulau Luzon. Umur median populasi ialah 22.7 tahun dengan 60.9% berumur 15 hingga 64 tahun. Jangka hayat ketika lahir ialah 69.4 tahun: 73.1 tahun bagi perempuan dan 65.9 tahun bagi lelaki. Kadar kemiskinan juga susut kepada 21.6% pada 2015 daripada 25.2% pada 2012.

Majoriti penduduk Filipino datang dari rumpun bangsa Melayu, sementara etnik Aeta dan lain-lain orang hulu membentuk minoriti. Penduduk pribumi bertalian dengan penduduk pribumi Kepulauan Melayu. Kelompok etnik pendatang yang ada di Filipina berabad-abad sebelum pemerintahan kolonial seperti Cina, Jepun dan India telah pun pun berasimilasi dengan budaya negara. Juga terdapat bangsa Eropah dan Amerika yang berhijrah ke Filipina sewaktu zaman kolonial.

Etnik
Menurut banci 2000, 28.1% warga Filipina berketurunan Tagalog, 13.1% Cebuano, 9% Ilocano, 7.6% Visayans/Bisaya , 7.5% Hiligaynon, 6% Bikol, 3.4% Waray, dan 25.3% "lain-lain" yang terdiri daripada suku minoriti seperti Moro, Kapampangan, Pangasinan, Ibanag, dan Ivatan. Juga terdapat suku-suku pribumi seperti Igorot, Lumad, Mangyan, Bajau, dan puak-puak Palawan.

Warga Filipina umumnya tergolong kepada beberapa kelompok etnik Asia yang digolongkan secara linguistik sebagai Austronesia atau Melayu-Polinesia. Dipercayai bahawa ribuan tahun dahulu, orang asli Taiwan yang berbahasa Austronesia berhijrah ke Filipina dari Taiwan, membawa sekali ilmu pertanian dan perlarian, akhirnya mengatasi suku Negrito yang terdahulu. Kaum-kaum Negrito seperti Aeta dan Ati merupakan antara penduduk terawal.

Filipina di persimpangan Timur dan Barat juga didiami kaum-kaum dari pelbagai tempat seperti China, Sepanyol, Amerika Syarikat, India, Korea dan Jepun. Kaum minoriti pendatang terpenting sekali adalah Cina dan Sepanyol.

Orang Cina Filipina rata-ratanya keturunan pendatang dari Fujian, China selepas 1898. Jumlahnya sekitar 2 juta tetapi terdapat anggaran 27 peratus Filipina yang mempunyai sekerat keturunan Cina, daripada pendatang Cina sebelum dan semasa zaman penjajah. Kahwin campur sesama Cina dan pribumi ternyata di kawasan bandar.

Sekurang-kurangnya satu pertiga penduduk Luzon, dan juga penempatan lama di Visayas dan Bandar Zamboanga di Mindanao (sekitar 13.33% populasi Filipina), mempunyai sekerat keturunan Hispanik (dari pelbagai tempat Amerika Latin mahupun negara Sepanyol). Kajian genetik terkini membuktikan keturunan sekerat EropahWith a sample population of 105 Filipinos, the company of Applied Biosystems, analysed the Y-DNA of average Filipinos and it is discovered that about 13.33% of the samples have the Y-DNA Haplotype "R1b", which is most common in Western Europe and had spread to the Philippines via Spanish colonists. dan Amerika Latin ini.

Suku minoriti lain yang terpenting termasuklah India dan Jepun. Keturunan pasangan campur kaum dipanggil mestizo.Nicholas Trajano Molnar (2017), University of Missouri Press, "American Mestizos, The Philippines, and the Malleability of Race: 1898–1961"

Statistik penting

Banci Filipina

Anggaran PBB

Rujukan